דרור משעני

דרור משעני (נולד ב-23 ביוני 1975) הוא סופר, חוקר ספרות, עורך ומתרגם ישראלי. כסופר וחוקר ספרות, הוא מתמחה בז'אנר הסיפור הבלשי.

==ביוגרפיה==
דרור משעני נולד בשנת 1975 בחולון, בן לעו"ד מרדכי משעני, לימים חבר הכנסת מטעם "ישראל אחת" ו"גשר".

הוא בעל תואר ראשון בספרות עברית ובמשפטים מהאוניברסיטה העברית בירושלים, ותואר שני בספרות עברית מאוניברסיטת בן-גוריון בנגב. כיום הוא מלמד בחוג לספרות באוניברסיטת תל אביב. מיוני 2005 ועד אפריל 2008 היה עורך המוסף "ספרים" של עיתון "הארץ", וממאי 2008 ועד דצמבר 2013 היה עורך ספרות מקור בהוצאת "כתר ספרים". בין השאר ערך את הספרים "גוף שני יחיד" מאת סייד קשוע, "נתניה" מאת דרור בורשטיין, "צ'חלה וחזקל" מאת אלמוג בהר ו"ביום שהמוזיקה מתה" מאת אופיר טושה גפלה.

תרגם את "ערבי פריז" ו"מות המחבר" מאת רולאן בארת, ואת "מהו מחבר?" מאת מישל פוקו.

בשנת 1998 זכה סיפורו "DRIVE" בתחרות הסיפור הקצר של "הארץ".

בשנת 2006 יצא לאור ספרו "בכל העניין המזרחי יש איזה אבסורד: הופעת המזרחיות בספרות העברית בשנות השמונים".

בשנת 2017 עלתה לשידור ברשת CBS האמריקנית הסדרה "חוכמת ההמונים" המבוססת על תסריט של משעני ושירה חדד.

בשנת 2019 הוא היה שותף להפקת סדרה Preso No. 1.

משעני נשוי למרתה, חוקרת ספרות, ואב לשניים. מתגורר בתל אביב. הוא משמש ראש המסלול לכתיבה יוצרת בחוג לספרות באוניברסיטת תל אביב.

=== ספרות בלשית ===
יצירתו העיקרית היא סדרת הרומנים הבלשיים שבמרכזם פקד אברהם אברהם. בסדרה יצאו הספרים:
* תיק נעדר: אברהם אברהם, החקירה הראשונה (2011, הוצאת כתר)
*אפשרות של אלימות: אברהם אברהם, החקירה השנייה (2013, הוצאת כתר).
*האיש שרצה לדעת הכל (2015, הוצאת אחוזת בית)
*שלוש (2018, הוצאת אחוזת בית)
* אמונה (2021, הוצאת אחוזת בית)
"אפשרות של אלימות" זיכה את משעני בפרס ברנשטיין לשנת 2014. בשנת 2013 הוענק לו פרס היצירה לסופרים ומשוררים. הרומנים בסדרה תורגמו לשפות רבות והיו מועמדים לפרסים ספרותיים בינלאומיים.

הספר "תיק נעדר" עובד ב-2017 לסרט קולנוע צרפתי בכיכובו של וינסנט קאסל.

הספרים "תיק נעדר" ו"אפשרות של אלימות" עובדו לסדרת טלוויזיה בת שמונה פרקים בשם "תיק נעדר", שבוימה על ידי עודד דוידוף והופקה בהפקה משותפת של כאן 11 וקשת 12. הסדרה שודרה בערוץ כאן 11 במהלך שנת 2019 ובמאי 2020 עלתה לשידור גם בקשת 12.

הספר "האיש שרצה לדעת הכל" עובד ב-2024 לסדרת טלוויזיה באותו שם.

תזה מרכזית של משעני היא שכל סיפור בלשי אפשר לקרוא פעמיים: "פעם מתוך קבלת סמכותו של הבלש כמתבונן וכפרשן, ופעם מתוך התבוננות בבלש עצמו כעיוור, התבוננות הדוחה את מעמדו כמתבונן וכפרשן, או לפחות מטילה בו ספק." כלומר, הפתרון שמציע הבלש אינו נכון בהכרח, ובקריאה שנייה של הסיפור אפשר לחשוף פתרונות אחרים לתעלומה. גישה דומה הוא שם בפי גיבור ספר, הבלש אברהם אברהם: "אני קורא כל ספר מתח, ואז אני עורך חקירה משל עצמי ומוכיח שהבלש בספר טועה או מטעה את הקוראים במכוּון, ושהפתרון האמיתי שונה מהפתרון שאותו הוא מציג".

על כתיבה בז'אנר הבלשי אמר משעני: "אני מאוד אוהב את הכתיבה בז’אנר. אתה לא צריך להעמיד פנים שאתה מקורי. אתה כותב בלש וברור שהוא נשען על אלפי בלשים אחרים, ואתה גם מודה בזה."

לתפיסתו של משעני "סיפור המתח הקצר בנוי סביב תעלומה פשוטה יחסית או מכוונת לתפנית אחת ויחידה"

הספר "שלוש" תורגם לגרמנית באוגוסט 2019<ref name=":0">[https://d-a-mishani.com/three/ אתר הבית של דרור משעני] - Dror A. Mishani</ref>, זכה בפרס Deutsche Krimipreis והיה 12 שבועות ברשימת רבי המכר של "דר שפיגל". תרגומי הספר לאנגלית, צרפתית, איטלקית ספרדית וקטלאנית עומדים לצאת בקרוב.<ref name=":0" />

==קישורים חיצוניים==
* 

* 
* 
* 
* 
* 
* 
* יוני ליבנה, [https://bedofsodom.wordpress.com/2014/03/03/%D7%A8%D7%90%D7%99%D7%95%D7%9F-%D7%A2%D7%9D-%D7%93%D7%A8%D7%95%D7%A8-%D7%9E%D7%A9%D7%A2%D7%A0%D7%99-%D7%AA%D7%99%D7%A7-%D7%A0%D7%A2%D7%93%D7%A8/ ריאיון עם דרור משעני, תיק נעדר], באתר "מיטת סדום", 26 באוגוסט 2011
* 
* 
* [https://www.youtube.com/watch?v=NygAb2mDyOM "שימו לב לסגול הרועד" דרור משעני החוג לספרות עברית], בערוץ YouTube של האוניברסיטה העברית בירושלים
* 
* לירוי שופן, [http://atmag.co.il/תרבות-ופנאי/לנפוש-עם-האויב לנפוש עם האויב], באתר את, 8 ביולי 2015
* 
* 
* רפי רשף, [https://www.mako.co.il/mako-vod-keshet/rafi_reshef_intimate-s2/VOD-d70a125f79ee171027.htm "אינטימי": רפי רשף בשיחה אישית עם דרור משעני] באתר מאקו,7 במאי 2020

מכּתביו:
* 
* 
* 
* 
* [http://www.newlibrary.co.il/HTMLs/page_683.aspx?c0=15628&bss53=13176 אדגר אלן פו והחלומות האפלים של המודרניות], באתר הספריה החדשה, 10 במאי 2010
* 
* [https://www.shortstoryproject.com/story/reflections-in-the-lake/ "מה שמשתקף באגם"] - סיפור קצר (טקסט מלא), באתר "פרויקט הסיפור הקצר" 

על כתביו:
* 
* 
* 
*
* 
* 
* אריאל הורוביץ, [https://www.makorrishon.co.il/culture/103675/"שלוש" בעקבות אחד: הספר שלא תצליחו לשכוח], בעיתון מקור ראשון, 29 בדצמבר 2018
* 
* 
* אילה בן-פורת, [https://www.haaretz.co.il/literature/2024-05-28/ty-article-magazine/.premium/0000018f-be38-dfeb-a58f-bffa870b0000 דרור משעני ושולמית לפיד מצדיעים לבלשים הגדולים ומתקנים עוול היסטורי], באתר הארץ, 28 במאי 2024

==הערות שוליים==

קטגוריה:סופרים ישראלים
קטגוריה:עורכים ישראלים
קטגוריה:עורכים ספרותיים ישראלים
קטגוריה:מתרגמים ישראלים
קטגוריה:זוכי פרס ברנשטיין
קטגוריה:סגל הארץ
קטגוריה:זוכי פרס היצירה לסופרים ומשוררים
קטגוריה:זוכי תחרות הסיפור הקצר של "הארץ"
קטגוריה:בוגרי האוניברסיטה העברית בירושלים
קטגוריה:בוגרי האוניברסיטה העברית בירושלים: משפטים
קטגוריה:בוגרי אוניברסיטת בן-גוריון בנגב
קטגוריה:ישראלים שנולדו ב-1975